56. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. Φ.814.21/148781 της 17/24 Δεκ. 1976 (ΦΕΚ Β΄ 1538) Περί κατατάξεως μαθητών σχολείων Γεν. Εκπ/σεως της Αλλοδαπής στερουμένων τίτλου μαθητικής καταστάσεως συνεπεία πολεμικών γεγονότων. ΄Εχοντες υπ’ όψει: 1.Τας σχετικάς διατάξεις του Ν. 309/76 «περί οργανώσεως και διοικήσεως της Γεν. Εκπ/σεως». 2.Τας υποβληθείσας ημίν αιτήσεις υπό μαθητών σχολείων του Λιβάνου, περί εγγραφής των εις ελληνικά σχολεία άνευ προσαγωγής τίτλων σπουδών, επί τω λόγω ότι είναι αδύνατος η έκδοσις τούτων ένεκα της εκρύθμου εκ πολεμικών γεγονότων καταστάσεως, αποφασίζομεν: 1.Μαθηταί σχολείων Γεν. Εκπ/σεως της Αλλοδαπής, αδυνατούντες να προσκομίσουν τίτλον της μαθητικής αυτών (Αντί της σελ. 568,13(α) Σελ. 568,13(β) Τεύχος ΣΤ121-Σελ. 41 Ελληνικά Σχολεία Αλλοδαπής (Σχολεία Ελληνικής Ομογένειας) 32.Ζ.δ.51-56 καταστάσεως δια την εγγραφήν των εις αντίστοιχα σχολεία και τάξεις της ημεδαπής ή αντίστοιχα ελληνικά σχολεία και τάξεις της αλλοδαπής, συνεπεία της εν τη χώρα εκ της οποίας προέρχονται υφισταμένης εκρύθμου, εξ εκτάκτων ιδία πολεμικών γεγονότων, καταστάσεως, δύνανται τη αιτήσει των να υποβληθούν εις κατατακτήριον εξέτασιν ενώπιον επιτροπής εκ δημοσίων εκπαιδευτικών λειτουργών Δημοτικής ή Μέσης Εκπ/σεως κατά περίπτωσιν, συγκροτουμένης υπό του Επιθεωρητού Δημοτικής Εκπ/σεως ή του Γεν. Επιθεωρητού Μ.Ε. αντιστοίχως, εις τον οποίον υπάγεται το σχολείον εις το οποίο επιθυμούν να εγγραφούν. 2.Εις την αίτησιν επισυνάπτονται τα ακόλουθα δικαιολογητικά: α)Υπεύθυνος δήλωσις του αιτούντος κατά το Ν.Δ. 105/69, περί της τάξεως και του σχολείου εις το οποίον φοιτά ή εκ του οποίου απεφοίτησεν. β)Βεβαίωσις της οικείας Ελληνικής Διπλωματικής ή Προξενικής Αρχής, ότι υφίσταται δια τον αιτούντα αδυναμία προσκομίσεως τίτλου σπουδών συνεπεία της εν τη παραγράφω 1 αναφερομένης καταστάσεως. 3.Η παράγραφος 1 ισχύει και εις την περίπτωσιν καθ’ ην ο αιτών επικαλείται καταστροφήν των αρχείων του σχολείου εκ της αυτής αιτίας. Το γεγονός τούτο βεβαιοί επίσης η οικεία Ελληνική Διπλωματική ή Προξενική Αρχή. 4.Αι διατάξεις των παραγράφων 1 και 2 ισχύουν δι’ όσον χρόνον διαρκεί πράγματι η έκρυθμος εξ εκτάκτων γεγονότων κατάστασις. 